Íslandsstofa í samvinnu við Tego stóð fyrir fjölmennum morgunverðarfundi þriðjudaginn 20 september um mikilvægi þess að fyrirtæki vinni skipulega að hugverkaréttindum samhliða uppbyggingu vörumerkis og annarri stefnumörkun , og þá þýðingu sem sú vinna hefur fyrir virði og vöxt fyrirtækisins . Íslandsstofa í samvinnu við Tego stóð fyrir fjölmennum morgunverðarfundi þriðjudaginn 20 september um mikilvægi þess að fyrirtæki vinni skipulega að hugverkaréttindum samhliða uppbyggingu vörumerkis og annarri stefnumörkun , og þá þýðingu sem sú vinna hefur fyrir virði og vöxt fyrirtækisins . Á fundinum töluðu Guðmundur Reynaldsson frá Reynaldsson Patent Consulting um gildi einkaleyfa og Lovísa Jónsdóttir frá Tego IP Consulting um hugverka - og auðkennarétt . Einar Mäntylä yfirmaður hugverkasviðs ORF líftækni fjallaði um verndun einkaleyfa og vörumerkja í uppbyggingu á vörumerkinu SIF Cosmetics , Magnea Guðmundsdóttir kynningarstjóri Bláa Lónsins talaði um þátt hugverkaréttinda í uppbyggingu hágæða vörumerkis . Að lokum fjallaði Hekla Arnardóttir fjárfestingastjóri hjá Nýsköpunarsjóði um þýðingu hugverkaréttinda og verndun þeirra fyrir val fjárfesta á fjárfestingakostum . Mikið af upplýsingum kom fram á fundinum og var gerður góður rómur að máli ræðumanna .